text: Fuglenes pit-stop i Vestjylland er genoprettet
  07 oktober 2015 kl. 10.28
  Efter at have været slidt op er Sneum Digesø, nu blevet genoprettet til stor glæde for de mange fugle og entusiaster.
  
  Sneum Digesø, der ligger vest for Store Darum, er et vigtigt område for træk- og ynglefugle. 
  Hvert år kommer 10-12 millioner trækfugle forbi Vadehavet, og efter at Sneum Digesø var blevet slidt op, er den de seneste uger blevet genoprettet, så den er perfekt for de mange fugle, der hvert år kommer forbi.
  Søen er kendt for sit mangfoldige fugleliv, der nu har fået endnu bedre betingelser efter genopretningen af søen.
   Genopretningen har kostet i alt 200.000 kroner. En regning som Esbjerg Kommune og Nationalpark Vadehavet har betalt.
  Du kan høre meget mere om genopretningen og fuglelivet i dagens udgave af Naboer, der sender direkte fra Sneum Digesø. Naboer sendes på TV SYD+ klokken 14:00, 19:55 og 22:35.
  